Na temelju Pravilnika o dopunama Pravilnika o proračunskom računovodstvu i Računskom planu (Nar. nov. br. 126/19.) ravnateljica Glazbene škole Josipa Runjanina dana 19. prosinca 2022. godine donosi:

**ODLUKU O RAZVRSTAVANJU DUGOTRAJNE NEFINANCIJSKE IMOVINE I SITNOG INVENTARA TE NAČINU ISPRAVKA VRIJEDNOSTI**

Članak 1.

Odlukom o razvrstavanju dugotrajne nefinancijske imovine i sitnog inventara te načinu ispravka vrijednosti (u nastavku: Odluka) utvrđuju se kriteriji po kojima se proizvedena dugotrajna nefinancijska imovina i sitni inventar razvrstava te načinu ispravka vrijednosti dugotrajne nefinancijske imovine i sitnog inventara.

Članak 2.

Proizvedena dugotrajna nefinancijska imovina je imovina čiji je vijek upotrebe duži od jedne godine i koja duže od jedne godine zadržava isti pojavni oblik.

Proizvedenu dugotrajnu nefinancijsku imovinu čine: građevinski objekti (podskupina 021), postrojenja i oprema (podskupina 022), prijevozna sredstva (podskupina 023), knjige, umjetnička djela i ostale izložbene vrijednosti (podskupina 024), višegodišnji nasadi i osnovno stado (podskupina 025) te nematerijalna proizvedena imovina (podskupina 026).

Proizvedena dugotrajna nefinancijska imovina ispravlja se po propisanim stopama u korisnom vijeku upotrebe.

Ako je pojedinačni trošak nabave proizvedene dugotrajne nefinancijske imovine niži od 464,53 eura, onda se ista otpisuje jednokratno, stavljanjem u upotrebu uz obvezu pojedinačnog ili skupnog praćenja u korisnom vijeku upotrebe.

Predmeti iste vrste dugotrajne nefinancijske imovine razvrstavaju se u istu skupinu računa bez obzira na nabavnu, odnosno procijenjenu vrijednost istih.

Članak 3.

Sitni inventar čine predmeti proizvedene nefinancijske imovine pojedinačne vrijednosti niže od 464,53 eura koji se ne utroše jednokratnom upotrebom u procesu poslovanja.

Sitni inventar čine sljedeći predmeti proizvedene nefinancijske imovine:

* Posuđe, pribor za jelo, čaše i slično,
* Zavjese,
* Tepisi (po komadu),
* Vaze,
* Zidni satovi,
* Grbovi i zastave,
* Podne i stolne svjetiljke,
* USB,
* Tipkovnice,
* Predmeti (pomagala) za izvođenje nastave,
* Oruđe za rad u vrtu,
* Oruđe i aparati za održavanje,
* Koševi za smeće i posude za cvijeće,
* Vješalice,
* Stalci za note, svjetiljke za notne stalke, metronomi, koferi za glazbene instrumente,
* Manja ogledala,
* Pečati,
* Manji zvučnici,
* Razni ukrasi i
* Drugi slični predmeti.

Sitni inventar otpisuje se jednokratno stavljanjem u upotrebu ili kalkulativno razmjerno trošenju, a zadržava se u evidenciji i iskazuje u bilanci do trenutka prodaje, darovanja, drugog načina otuđenja ili uništenja.

Sitni inventar evidentira se na osnovnim računima skupine 04.

Sitni inventar iz stavka 2. ovoga članka ne može se klasificirati kao proizvedena dugotrajna nefinancijska imovina iz članka 2. ove Odluke te se isti ne može evidentirati na osnovnim računima u skupini 02.

Članak 4.

Ova Odluka stupa na snagu danom donošenja.

KLASA: 120-01/22-01/04

UR.BROJ: 2196-4-3-22-01

Ravnateljica:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dinka Peti, mag.mus.